நம்பியூர் பகுதி மக்கள் தங்கள் கோரிக்கைக்காக வட்ட தலைமையிடத்தை அடைய வெகுதூரம் செல்ல வேண்டி இருப்பதாலும், அரசின் நலத்திட்டங்கள் விரைந்து கிடைத்திடவும், பொருளாதார முன்னேற்றம் ஏற்படவும், 27 கிராமங்களுடன் நம்பியூரை தலைமையிடமாகக் கொண்ட புதிய வருவாய் வட்டம் உருவாக்கப்பட்டுள்ளது. மேலும் இப்பகுதி மக்களின் நீண்டநாள் கோரிக்கையினை நிறைவேற்றிடும் வகையிலும் நம்பியூர் வருவாய் வட்டமானது உருவாக்கப்பட்டுள்ளது. நம்பியூர் வட்டம் புதிதாக உருவாக்கப்படும்போது கோபிசெட்டிபாளையம் வட்டத்தில் 9 கிராமங்களுடன் வேமாண்டம்பாளையத்தை தலைமையிடமாகக் கொண்டு புதிய குறுவட்டம் உருவாகும். மேலும் கோபிசெட்டிபாளையம் வட்டம் காசிபாளையம் உள்வட்டத்தில் உள்ள கடத்தூர் கிராமத்தை புதிதாக உருவாக்கப்படும் நம்பியூர் வட்டத்தின் எலத்தூர் உள்வட்டத்தில் சேர்ப்பதால் காசிபாளையம் உள்வட்டத்தின் வருவாய் கிராமங்களின் எண்ணிக்கை 6-ல் இருந்து 5 ஆக குறையும். கோபிசெட்டிபாளையம் உள்வட்டத்தில் மொத்தம் உள்ள 15 கிராமங்களில் அளுக்குளி-அ,அளுக்குளி-ஆ, சோழமாதேவிக்கரை, கோட்டுப்புள்ளாம்பாளையம் ஆகிய 4 வருவாய் கிராமங்களை காசிப்பாளையம் உள்வட்டத்தில் சேர்க்கப்பட்டுள்ளது.